《姑米洋候风》
清代·费锡章

万涛围一叶，四顾更无舟。不辨鱼龙气，真成日夜浮。

天圆低似盖，水活碧于油。欲问蓬莱路，神仙未可求。

作者简介：（?—1817）清浙江归安人，字焕槎，又字西墉。乾隆四十九年举人。嘉庆间官至顺天府尹。尝奉使琉球册封。因坐事降级留任。博学工文，有经世志。有《续琉球国志略》、《治平要略》、《赐砚斋集》等。